पाएं अपने शहर की ताज़ा ख़बरें और फ्री ई-पेपरडाउनलोड करें
जयपुर। वैसे तो उद्योगिक क्षेत्र में हार्ड ऑब्जेक्ट कटिंग कई बड़ी मशीनों का इस्तेमाल होता है, लेकिन उसमें कन्वेशनल तकनीक के कारण हीट जेनरेट होने के साथ अत्यधिक मात्रा में एनर्जी खपत होती है। इसी से निजात पाने के लिए शहर के मैकेनिकल 6 छात्रों ने मिलकर देश की पहली एब्रेसिव वॉटर जेट मशीन को मॉडल रूप में तैयार किया है, जो नॉन कन्वेशनल प्रॉसेस पर आधारित है। जो वर्क पीस या ऑब्जेक्ट के बिना टच हुए बजरी (रेत), पानी और हवा के मिश्रण के जरिए काट सकता है। इसे ग्लोबल इंस्टीट्यूट ऑफ टेक्नोलॉजी के मैकेनिकल इंजीनियरिंग के छात्र अनुराग जोशी, अर्जुन सुथार, आशुतोष दूबे, दीपक शर्मा, श्याम धाकड़ और विजय चौधरी ने इंस्टीट्यूट की प्रो.डॉ. भावना माथुर की देख रेख में तैयार किया है।
ऐसे काम करेगी जेट मशीन: स्टूडेंट्स ने इसके लिए एक 5 लीटर के छोटे टैंक को 15 लीटर के बड़े टैंक से जोड़ा, फिर बड़े वाले टैंक को पानी से भरा, वहीं छोटे टैंक में एम्बरी (बजरी) के पार्टी कल को फ्लो किया। फिर दोनों टैंक में एयर कम्प्रेशर के पाइप को कनेक्ट किया। दीपक कहते हैं, हवा के प्रेशर से टैंक में पानी और बजरी की तेजी से मिश्रण प्रकिया होगी। ये मिक्सचर टैंक के बॉटम से प्रेशर के जरिए सीधे वर्क पीस पर गिरेगा। जिससे स्मूथ कटिंग की जा सकेगी। अनुराग कहते हैं, फिलहाल हमने इसका मॉडल तैयार किया है। इसको उद्योगिक स्तर पर इस्तेमाल के लिए करीब 1 से डेढ़ लाख में विकसित किया जा सकता है। वहीं वर्तमान में बाजार में इसी तरह की मशीन लगभग 35 से 40 लाख रुपये कीमत में उपलब्ध है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn